সাতকানিয়ায় ভ্রাম্যমাণ আদালতের অভিযান
চট্টগ্রামের সাতকানিয়ায় ভ্রাম্যমাণ আদালতের অভিযান পরিচালনাকালে উপজেলার সোনাকানিয়া এলাকা থেকে অবৈধভাবে কৃষিজমির মাটি (টপসয়েল) কাটার অপরাধে একটি ডাম্প ট্রাক আটক করা হয়।







বুধবার গাড়ির মালিক অভিযুক্ত মোহাম্মদ মোর্শেদ নিজের দোষ স্বীকার করায় মোবাইল কোর্টের মাধ্যমে তাকে ৫০ হাজার টাকা জরিমানা করা হয়। ভ্রাম্যমাণ আদালত পরিচালনা করেন সাতকানিয়া উপজেলা সহকারী কমিশনার (ভূমি) ও নির্বাহী ম্যাজিস্ট্রেট আরাফাত সিদ্দিকী।




ভ্রাম্যমাণ আদালতকে সহযোগিতা করেন সাতকানিয়া থানার পুলিশ সদস্যবৃন্দ এবং উপজেলা ভূমি অফিসের কর্মচারীরা।
সহকারী কমিশনার (ভূমি) আরাফাত সিদ্দিকী জানান, জনস্বার্থে উপজেলা প্রশাসনের এ অভিযান অব্যাহত থাকবে।

চট্টগ্রামের সাতকানিয়ায় ভ্রাম্যমাণ আদালতের অভিযান পরিচালনাকালে উপজেলার সোনাকানিয়া এলাকা থেকে অবৈধভাবে কৃষিজমির মাটি (টপসয়েল) কাটার অপরাধে একটি ডাম্প ট্রাক আটক করা হয়।